Çalakgerî sere de Meydanê Repbulique de cemêyayî. Pîya bi Kurdistanijan temsîlkarê Yewîya Cinîyan ê Sosyalîstan, Merkezê Kulturî yê Karkeranê Koçberan ê Tirkîya, Partîya Maoîst Komunîste û Young Struggle tewrê mîtîngî bîyî.
Çalakîye de pankarta ke ser o fotografê şehîdanê Pirsûsî estbî ameyî kiriştene û bi nameyê sazî û organîzasyonanê ke tewrê çalakîye bîbî qiseykerdişî ameyî kerdene. Çalagerî dimayê qiseykerdişan bi eştişê slogananê “Ocalanî rê azadîye”, “Biciwîyo şorişê Rojawanî” û “Hemverê îşxalkarîye de mucadeleyo hempar” Meydanê Republique ra ver bi Meydanê Bastille rayra şîyî. Çalakî bi qiseykerdişanê ke Meydanê Bastille de ameyî kerdene qedîyaye.
